A black text on a white background

Description automatically generatedA blue and purple background

Description automatically generated

**An Chomhairle Ealaíon**

**Ráiteas um Chumhdach Leanaí**



An Chomhairle Ealaíon – Ráiteas um Chumhdach Leanaí

# Maidir linne

Is í an Chomhairle Ealaíon an ghníomhaireacht náisiúnta atá freagrach as na healaíona in Éirinn a mhaoiniú, a fhorbairt agus a chur chun cinn.

Tá sé mar aidhm againn áit lárnach a chruthú do na healaíona i saol na hÉireann agus oibrímid i gcomhpháirt leis na grúpaí seo:

* ealaíontóirí
* eagraíochtaí ealaíon
* lucht déanta beartas poiblí
* daoine eile.

# Ár gcuid oibre le leanaí agus le daoine óga

Tacaímid le rannpháirtíocht leanaí agus daoine óga sna healaíona. Is é an téarma a úsáidimid chun cur síos a dhéanamh ar an réimse seo dár gcuid oibre sin ná Daoine Óga, Leanaí agus Oideachas (DÓLO). Cuimsíonn DÓLO gach réimse foirm ealaíne, agus díríonn sé ar eispéireas an duine óig nó an linbh óig mar:

* ealaíontóir óg
* foghlaimeoir
* rannpháirtí
* ball den lucht féachana
* meascán díobh seo.

Tríd ár gClár Scoileanna Ildánacha, tacaímid le scoileanna ionas gur féidir leo na healaíona agus an chruthaitheacht a chur i gcroílár shaolta daoine óga.

I Straitéis na Comhairle Ealaíon, Saothar Ealaíne Iontach a Tháirgeadh (2016–2025), tugtar eolas faoinár dtiomantas oibriú le comhpháirtithe chun pleanáil agus soláthar do leanaí agus do dhaoine óga.

Aithnítear i gCoinbhinsiún um Chearta an Linbh de chuid na Náisiún Aontaithe (iad siúd faoi bhun 18 mbliana) ceart an linbh:

* páirt a ghlacadh sna healaíona agus sa saol cultúrtha
* oideachas a fháil a chuireann ar a gcumas acu barr a gcumas a bhaint amach
* a bheith páirteach chun cinntí a dhéanamh faoi nithe a bhaineann leo siúd

Ionas gur féidir leo buntáiste a bhaint as na cearta seo, measaimid gur bunriachtanach iad deiseanna do leanaí chun scileanna ealaíne a fhoghlaim agus a fhorbairt agus a bheith rannpháirteach sna healaíona.

Tá luath-óige san áireamh inár n-obair sa réimse Daoine Óga, Leanaí agus Oideachas agus leanann sé sin suas go dtí 24 bliain d’aois. Ach baineann ár mbeartais um chumhdach agus um chosaint leanaí go sonrach le leanaí faoi bhun 18 mbliana.

# An chaoi ina n-oibrímid le leanaí agus le daoine óga

### Maoiniú.

Déanaimid maoiniú d’eagraíochtaí ealaíon agus d’ealaíontóirí a bhainistiú, lena n‑áirítear iad siúd a fhorbraíonn agus a chomhroinneann obair le, le agus do leanaí agus do dhaoine óga.

### Straitéis agus Cláir

Téimid i gcomhairle le leanaí agus le daoine óga nuair atá ár straitéis agus ár gcláir á bhforbairt agus á ndéanamh againn.

### Painéal Chinneadh Maoinithe

Baineann ár bpróiseas phainéal chinneadh maoinithe le leanaí agus le daoine óga (iad siúd atá 16 bliana nó os a chionn sin). Téimid i gcomhairle leis na painéil seo nuair atá cinntí a dhíríonn ar leanaí agus ar dhaoine óga sna healaíona á ndéanamh againn.

### Líonrú agus poiblíocht

Reáchtálaimid imeachtaí líonraithe agus poiblíochta ina mbíonn leanaí agus daoine óga páirteach iontu.

### Imeachtaí agus cláir ealaíon

Freastalaímid ar agus glacaimid páirt i gcláir agus in imeachtaí ealaíon, lena n‑áirítear iad siúd atá forbartha le, le agus do leanaí agus do dhaoine óga. Maoinímid cláir a mbíonn tionchar ag a mbeartais agus ag a saothair ar eispéireas leanaí agus daoine óga ar na healaíona. Déanaimid é seo i gcomhpháirt le:

* ranna rialtais eile
* gníomhaireachtaí náisiúnta
* na húdaráis áitiúla.

### An Clár Scoileanna Ildánacha

Reáchtálaimid an Clár Scoileanna Ildánacha, ina fhostaímid daoine cruthaitheacha chun tacú le scoileanna ar fud na tíre ionas gur féidir leo na healaíona a fhorbairt i scoileanna.

### Oíche Chultúir agus imeachtaí eile

Déanaimid Oíche Chultúir agus imeachtaí ealaíon eile a bhainistiú, ina reáchtálaimid cuid dár n-imeachtaí féin. Déanaimid maoirseacht ar chlár náisiúnta imeachtaí a bhíonn á reáchtáil ag réimse leathan comhpháirtithe.

## Prionsabail na Comhairle Ealaíon chun leanaí a chosaint ó dhíobháil

Táimid tiomanta do chosaint agus do leas leanaí. Aithnímid ár ndualgas chun cultúr sábháilteachta do na leanaí agus do na daoine óga a bhaineann úsáid as ár seirbhísí a chruthú. Cuirimid dea-chleachtas i gcumhdach leanaí chun cinn agus táimid tiomanta cearta gach linbh a bhaineann úsáid as ár seirbhísí a dhearbhú.

Creidimid é seo a leanas:

* tá gach duine freagrach as sábháilteacht agus as leas leanaí
* ba cheart tús áite a thabhairt i gcónaí do leas an linbh.
* tá sé de cheart ag leanaí a bheith cosanta ó dhíobháil
* ba cheart caitheamh le leanaí le meas
* tá sé de cheart ag leanaí go n-éistear leo agus go nglactar lena dtuairimí go dáiríre.

Creidimid freisin go bhfuil comhcheart ag gach leanbh úsáid a bhaint as seirbhís ina:

* bhfuil meas orthu mar dhaoine aonair
* moltar dóibh barr a gcumas a bhaint amach, beag beann ar a gcúlra.

## Tá ár dtreoirphrionsabail agus ár nósanna imeachta chun leanaí agus daoine óga a chumhdach bunaithe ar bheartas agus ar reachtaíocht náisiúnta. Déanfaimid athbhreithniú ar ár dtreoirphrionsabail agus ár nósanna imeachta chun leanaí a chumhdach gach dhá bhliain. Baineann ár treoirphrionsabail le gach duine inár n-eagraíocht. Caithfidh fostaithe agus comhairleoirí, agus oibrithe gníomhaireachta, tionscadail agus conartha sealadacha iad féin a iompar ar bhealach a léiríonn prionsabail ár n-eagraíochta.Measúnú Riosca

Tá measúnú ar aon bhaol díobhála a d’fhéadfadh a bheith ann (mar a shainaithnítear san Acht Tús Áite do Leanaí, 2015)do leanbh le linn dó/di tairbhe a bhaint as ár gcuid seirbhísí. Tugtar thíos liosta de na réimsí riosca agus de na nósanna imeachta chun na rioscaí sin a bhainistiú. Má theastaíonn nós imeachta faoi leith uait, is féidir linn nasc a sheoladh chugat i ríomhphost. Téigh i dteagmháil linn ag safeguarding@artscouncil.ie le do thoil.

|  |
| --- |
| 1. Riosca a aithníodh |
| Riosca díobhála do leanbh ó fhoireann na Comhairle Ealaíon a oibríonn le nó a mbíonn teagmháil acu le leanaí. |
| An nós imeachta atá i bhfeidhm againn chun an riosca seo a bhainistiú |
| * Beartas agus Nósanna Imeachta um Chumhdach Leanaí. * Nós imeachta tuairiscithe. * Nós imeachta comhroinnte faisnéise agus coimeádta taifead. * Cód iompair idir oibrithe agus leanaí. * Nósanna imeachta maidir le hearcaíocht agus roghnú sábháilte * Nós imeachta maidir le faisnéis agus oiliúint a sholáthar. * Nós imeachta chun oibrithe a bhainistiú agus a mhaoirsiú. * Nósanna imeachta maidir le líomhaintí mí-úsáide i gcoinne oibrithe a fhreagairt. * Nós imeachta chun seirbhísí a bhainistiú go sábháilte. * Nósanna imeachta ghrinnfhiosrúchán an Gharda Síochána. * Oiliúint foirne. * Prótacal do chomhlaigh chruthaitheacha. * Nós imeachta maidir le socrúcháin taithí oibre a eagrú. * Nós imeachta maidir le liosta de dhaoine ar tugadh sainordú dóibh a choimeád.[[1]](#footnote-2) * Nós imeachta maidir le duine iomchuí a cheapadh.[[2]](#footnote-3) |

|  |
| --- |
| 1. Riosca a aithníodh |
| Riosca díobhála do leanbh ó linbh eile le linn dóibh a bheith páirteach in imeachtaí na Comhairle Ealaíon lena n‑áirítear:   * painéil * comhairliúcháin * líonrú * imeachtaí. |
| Nós imeachta atá i bhfeidhm chun an riosca a aithníodh a bhainistiú |
| * Beartas agus nósanna imeachta um chumhdach leanaí. * Nós imeachta tuairiscithe. * Nós imeachta chun seirbhísí a bhainistiú go sábháilte. * Nós imeachta maidir le cúram sábháilte. * Nós imeachta cumarsáide. * Beartas agus nós imeachta frithbhulaíochta. |

|  |
| --- |
| 1. Riosca a aithníodh: |
| Riosca díobhála do leanbh ó chuairteoir atá ag freastal ar ghníomhaíocht nó ar imeacht na Comhairle Ealaíon atá oscailte don phobal. |
| An nós imeachta atá i bhfeidhm againn chun an riosca seo a bhainistiú |
| * Beartas agus nósanna imeachta um chumhdach leanaí. * Nós imeachta tuairiscithe. * Nós imeachta chun seirbhísí a bhainistiú go sábháilte. * Nós imeachta maidir le cúram sábháilte. * Beartas agus nós imeachta frithbhulaíochta. |

|  |
| --- |
| 1. Riosca a aithníodh |
| Riosca díobhála do leanbh ó bhaill eagraíochtaí, ó ghrúpaí, nó ó ealaíontóirí aonair a dtugtar maoiniú dóibh nó a bhfuil deontas faighte acu ón gComhairle Ealaíon, trí neamhchomhlíonadh an Achta um Thús Áite do Leanaí 2015 agus treorach náisiúnta. |
| An nós imeachta atá i bhfeidhm againn chun an riosca seo a bhainistiú |
| * Beartais agus nósanna imeachta um chumhdach leanaí. * Creat Dearbhaithe Cáilíochta maidir le Cosaint agus Leas Leanaí na Comhairle Ealaíon. * Féin-iniúchtaí maidir le Cosaint agus Leas Leanaí i gcomhair eagraíochtaí maoinithe nó eagraíochtaí a bhfuil deontas faighte acu, grúpaí agus daoine aonair. |

|  |
| --- |
| 1. Riosca a aithníodh |
| Riosca díobhála do leanbh trí na meáin shóisialta agus trí theicneolaíocht atá bunaithe ar an idirlíon, agus iad páirteach i ngníomhaíochtaí eagraithe ag an gComhairle Ealaíon. |
| An nós imeachta atá i bhfeidhm againn chun an riosca seo a bhainistiú |
| * Beartas agus nós imeachta um chumhdach leanaí. * Nós imeachta tuairiscithe. * Nós imeachta maidir le faisnéis agus oiliúint a sholáthar. * Nós imeachta chun seirbhísí a bhainistiú go sábháilte. * Nós imeachta maidir le cúram sábháilte. * Nós imeachta cumarsáide. * Beartas agus nós imeachta frithbhulaíochta. * Beartas agus nós imeachta um chosaint sonraí. * Treoirlínte maidir le híomhánna de leanaí agus de dhaoine óga a thógáil agus a úsáid in earnáil na n-ealaíon. * Nós imeachta maidir leis na meáin shóisialta agus teicneolaíocht faisnéise agus chumarsáide (TFC). * Oiliúint i sábháilteacht ar líne le linn do bheith ag obair le leanaí. |

## Nósanna Imeachta

D’fhorbraíomar ár Ráiteas um Chumhdach Leanaí de réir ceanglas faoi:

* An tAcht um Thús Áite do Leanaí 2015
* Tús Áite do Leanaí: Treoir Náisiúnta 2017
* Cumhdach Leanaí Tusla: Treoir maidir le Beartas, Nós Imeachta agus Cleachtas 2019.

**Liosta dár mbeartais agus dár nósanna imeachta cumhdaigh chun leanaí a chosaint.**

1. Nós imeachta chun líomhaintí[[3]](#footnote-4) maidir le mí-úsáid nó mí-iompair i gcoinne oibrithe nó oibrithe deonacha i leith linbh a bhaineann tairbhe as ár seirbhís.
2. Nós imeachta maidir le hearcaíocht agus roghnú sábháilte oibrithe agus oibrithe deonacha chun oibriú le leanaí.
3. Nós imeachta i gcomhair soláthair agus rochtana ar oiliúint agus ar fhaisnéis maidir le cumhdach leanaí, lena n‑áirítear díobháil a aithint nuair a tharlaíonn sí.
4. Nós imeachta chun imní maidir le cosaint agus leas leanaí a thuairisciú do Tusla - an Ghníomhaireacht um Leanaí agus an Teaghlach.
5. Nós imeachta maidir le liosta de dhaoine ar tugadh sainordú dóibh a choimeád.
6. Nós imeachta maidir le duine iomchuí a cheapadh.

Tá sraith beartas, nósanna imeachta, treoracha agus prótacal againn ann maidir le leanaí a chumhdach le linn dóibh úsáid a bhaint as ár gcuid seirbhísí.


### Ag cur beartais chumhdaigh i bhfeidhm

Aithnímid gur próiseas leanúnach é ár mbeartas a chur i bhfeidhm. Táimid tiomanta don Ráiteas um Chumhdach Leanaí seo agus na nósanna imeachta a chur i bhfeidhm, atá riachtanach chun leanaí a choinneáil slán ó dhíobháil fad is atá siad ag baint tairbhe as ár seirbhís.

Déanfaimid an Ráiteas um Chumhdach Leanaí seo a athbhreithniú faoi cheann dhá bhliain, nó a luaithe is féidir tar éis d'athrú ábhartha[[4]](#footnote-5) teacht ar aon ábhar dá dtagraítear sa ráiteas.

Sínithe:  Dáta: 19/12/2023

|  |
| --- |
| Má tá ceist ar bith agat faoi Ráiteas um Chumhdach Leanaí na Comhairle Ealaíon, téigh i dteagmháil linn le do thoil. Féach na sonraí teagmhála thíos |
| **Mags Walsh**  Stiúrthóir an Chláir Scoileanna Ildánacha agus Bainisteoir Sinsearach Cumhdaigh  (An Duine Iomchuí faoin Acht um Thús Áite do Leanaí, 2015)   * **Fón:** +353 (0)87 186 8101 * **Ríomhphost:** [mags.walsh@artscouncil.ie](file:///C:\Users\Paul.OConnell\Desktop\Safeguarding\ríomhphostchuig:mags.walsh@artscouncil.ie)   **Fáiltiú**   * **Fón:** +353 (0) 1 6180 200 or (01) 6180 243 * **Ríomhphost:** [reception@artscouncil.ie](mailto:reception@artscouncil.ie) |

[](https://www.artscouncil.ie/home/)[](https://www.nala.ie/)

1. Duine ar tugadh sainordú dó/di - duine a chaithfidh imní a bhaineann leibhéal áirithe amach a thuairisciú do Tusla. [↑](#footnote-ref-2)
2. Duine iomchuí - duine atá ina chéad phointe teagmhála i dtaobh an ráitis um chumhdach leanaí. [↑](#footnote-ref-3)
3. Líomhain - ráiteas, déanta gan aon fhianaise, go bhfuil rud éigin mícheart déanta ag duine éigin. [↑](#footnote-ref-4)
4. Athrú ábhartha - aon athrú ar reachtaíocht nó ar bheartas a dhéanann eolas d’ábhar an ráitis seo. [↑](#footnote-ref-5)